b'\n_START_ARTICLE_\nFei (navn)\n_START_PARAGRAPH_\nFei (tradisjonell kinesisk: \xe8\xb2\xbb, forenklet kinesisk: \xe8\xb4\xb9, pinyin: F\xc3\xa8i) er et tradisjonelt kinesisk etternavn. _NEWLINE_Navnet har tre hovedopphav. To av dem er knyttet til den kinesiske oldtidsstaten Lu i v\xc3\xa5r- og h\xc3\xb8stannalenes tid (722\xe2\x80\x93481 f.Kr.), n\xc3\xa5 del av provinsen Shandong. En ledende embedsmann i staten Lu fikk seg tildelt byen Fei, mens s\xc3\xb8nnen av en hertug fikk seg tildelt fylket Fei. Begge fikk etterkommere som benyttet disse stedsnavnene som slektsnavn. En tredje kilde er Fei Zhong, en ledende minister i Yin-dynastiet (1401\xe2\x80\x931122 f.Kr.).'